OpenLLM-France/wikimedia huggingface dataset:
# Banaur

Banaur o Banur és una ciutat i municipalitat de l'Índia al districte de Patiala, a l'estat de Panjab. Té una població (2001) de 15.005 habitants.
El seu nom antic fou suposadament Pushpa o Popa Nagri o Pushpawati (Ciutat de les Flors) i fou famosa pels jardins i per l'extracció de perfums. És esmentada per primer cop per Baber i sota Akbar el Gran va esdevenir un mahal del govern de Sirhind. Fou arrabassada als mogols per Singhpuria Sikhs i Amar Singh, Raja de Patiala, després de la caiguda de Sirhind el 1763. Fou part del principat de Patiala on fou capital d'un tahsil del nizamat o província de Pinjaur. Estava protegida per l'antic fortí mogol de Zulmgarh i un de més modern. El 1901 tenia 5.610 habitants (6.671 el 1881). Hi ha diverses ruïnes a la rodalia. A la ciutat destaca la tomba de Malik Sulayman el pare del governant Sayyid Khizr Khan

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Banasa

Banasa va ser una colònia romana a la Mauritània Tingitana, fundada per August amb l'epítet de Valentia. Era propera al riu Sebou (antic Subur), avui al Marroc, però no és clar si a la boca o més amunt, tot i que per les indicacions de Claudi Ptolemeu sembla que estava a uns 50 km de la costa. És probablement la ciutat de Mamora (a la boca del riu hi ha avui la ciutat de Mehediah).

## Característiques

Banasa estava situat a la riba sud del riu Sebou en el lloc actualment conegut com a Sidi Ali Boujenoun. A l'inici del regnat de Marc Aureli, Banasa es va convertir en Colonia Aurelia Banasa. El 285 dC, la província romana de Mauretania Tingitana es va reduir als territoris situats al nord de Lixus. Banasa va ser llavors abandonada.
Entre les ruïnes de pedra de Banasa hi ha alguns elements característics de l'arquitectura romana antiga: un fòrum amb basílica, capitell i banys, així com carrers amb un model regular. Molts dels edificis daten de principis del segle III. Uns bonics mosaics decoraven els edificis i ara la majoria es mostren al museu arqueològic de Rabat.
El nom llatí Valentia significa jove, fort i es pot comparar amb Valença i València, també colònies romanes. August va fundar almenys dotze colònies romanes a Mauretània, tot i que era un regne client i encara no una província de l'imperi. Algunes de les altres grans ciutats romanes de companyia a Banasa d'aquesta època primerenca són Chellah i Volubilis, l'última de les quals comparteix les característiques de la basílica i el patró regular de carrers.

## Galeria

* Ruines romanes de Banasa: termes amb frescos
* Pedra tallada amb inscripcions en llatí.
* Secció d'una columna romana
* Vista de les ruines de Banasa
* Vista del fòrum romà i la basílica

## Referències

* ↑ Dictionnaire de l'Antiquité. 2005
* ↑ Plini l'Ancià, Histoire naturelle, volum V, 1, 5.
* ↑ Stearns, Harold Thornton; MacDonald, Gordon Andrew. Geology and ground-water resources of the island of Hawaii. 9. United States Geological Survey, 1946, p. 245.
* ↑ «Ministère de la culture» (en francès). Arxivat de l'original el 2018-10-30. [Consulta: 17 agost 2019].
* ↑ «University plans to drill for water beneath Mauna Kea». Big Island Video News. Big Island Video News, Jul 26, 2012 [Consulta: 16 abril 2015].

## Bibliografia

* Dictionnaire de l'Antiquité. 2005. "Banasa", (PUF), Parigi
* C. Michael Hogan. 2007. Chellah, The Megalithic Portal, ed. A. Burnham

## Enllaços externs

* «Sites Antiques». www.minculture.gov.ma. Arxivat de l'original el 2018-03-28. [Consulta: 11 desembre 2019].
# Henrik Djernis

Henrik Djernis (Svebølle, Kalundborg, 5 de març de 1966) va ser un ciclista danès que competí en ciclisme de muntanya i en ciclocròs. Va aconseguir medalles als campionats del món d'ambdues modalitats.

## Palmarès en ciclisme de muntanya

* 1992
** Campió del món en Camp a través
* 1993
** Campió del món en Camp a través
** Campió de Dinamarca en Camp a través
* 1994
** Campió del món en Camp a través
** Campió de Dinamarca en Camp a través
* 1997
** Campió de Dinamarca en Camp a través
* 1998
** Campió de Dinamarca en Camp a través
* 1999
** Campió de Dinamarca en Camp a través
* 2000
** Campió de Dinamarca en Camp a través

## Palmarès en ciclocròs

* 1984-1985
** Campió de Dinamarca en ciclocròs
* 1985-1986
** Campió de Dinamarca en ciclocròs
* 1986-1987
** Campió de Dinamarca en ciclocròs
* 1987-1988
** Campió de Dinamarca en ciclocròs
* 1988-1989
** Campió de Dinamarca en ciclocròs
* 1989-1990
** Campió de Dinamarca en ciclocròs
* 1990-1991
** Campió de Dinamarca en ciclocròs
* 1991-1992
** Campió de Dinamarca en ciclocròs
* 1992-1993
** Campió del món amateur en ciclocròs
** Campió de Dinamarca en ciclocròs
* 1993-1994
** Campió de Dinamarca en ciclocròs
* 1994-1995
** Campió de Dinamarca en ciclocròs
* 1995-1996
** Campió de Dinamarca en ciclocròs
* 1996-1997
** Campió de Dinamarca en ciclocròs
* 1997-1998
** Campió de Dinamarca en ciclocròs
* 1999-2000
** Campió de Dinamarca en ciclocròs
* 2000-2001
** Campió de Dinamarca en ciclocròs

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# BV-1275

La carretera BV-1275 és una carretera que discorre pels termes municipals de Matadepera i Terrassa, de la comarca del Vallès Occidental. A la primera població rep el nom popular de carretera de Terrassa, i a la segona, carretera de Matadepera o brancal de Matadepera, nom que s'estén també a la BV-1221.
Arrenca de la carretera BV-1221 passat el punt quilomètric 2, dins del terme municipal de Terrassa, al nord d'aquesta ciutat i al sud-oest de la població de Matadepera, des d'on en un curt recorregut bastant recte cap al nord-est finalitza al bell mig de Matadepera en 1,2 quilòmetres.

## Referències

* ↑ Llamas, Javier «Un centre comercial en el límit de Terrassa amb Matadepera». Diari de Terrassa, 14-11-2022 [Consulta: 4 desembre 2022].
* 1 2 «Vies de Titularitat Supramunicipal». emap.terrassa.cat. Ajuntament de Terrassa, juny 2007. [Consulta: 4 desembre 2022].

## Enllaços externs

* La BV-1275 en el seu entorn, a l'Institut Cartogràfic de Catalunya
# Hilarià (prefecte)

Hilarià (en llatí Hilarianus) va ser un magistrat romà del temps de Flavi Gracià i Valentinià II, i d'Honori.
Va ser prefecte de la ciutat l'any 383, i prefecte del pretori el 396. Segurament és l'Hilarià que esmenta Simmac.

## Referències

* ↑ Symmachus. Epistolarum Lib. II, 80; III, 38,42
# Barranc de Canarill (Sapeira)

El Barranc de Canarill és un barranc de l'antic terme de Sapeira, actualment inclòs en el terme municipal de Tremp, al Pallars Jussà. És afluent del barranc d'Espills.
Es forma en el Bosc de Sapeira, a 1.376 m. alt., i davalla cap a l'oest-sud-oest, passant just per sota i a migdia del poble de Sapeira. Aflueix en el barranc de Turmeda al sud-oest del poble de Sapeira.

## Enllaços externs

* Institut Cartogràfic de Catalunya
# Huba

Huba fou un dels set caps tribals hongaresos que mobilitzaren el poble hongarès el segle x des d'Àsia fins a Europa.
Huba era cap de la tribu hongaresa dels Kürt-Gyarmat i un dels set cap tribals hongaresos juntament amb Előd, Tas, Töhötöm, Ond, Kond, sota el comandament del Príncep Álmos. Segons la crònica medieval coneguda com la Gesta Hungarorum, Huba fou enviat juntament amb els caps Szoárd i Kadocsa pel Gran Príncep Árpád a conquerir la regió del nord d'Hongria, un cop entraren a la conca dels Carpats el 895. Després de fer ús de l'arc i de la fletxa, així com de tècniques de guerra desconegudes per a la majoria dels habitants locals, Huba prengué les ciutats properes de Nitra i feu córrer les tropes de Zobor, el cabdill dels eslaus, forçant-los a refugiar-se a la fortalesa principal.
D'aquesta manera, acabada la batalla, els presoners eslaus foren portats a Árpád, qui després d'alliberar-los, nomenà Huba governador de tota la regió, atorgant-li els territoris fins als límits del bosc Törzsök, a la vora del riu Žitava.
# Bardoze

Bardoze (en francès i oficialment Bardos) és un municipi d'Iparralde al territori de Lapurdi, que pertany administrativament al departament dels Pirineus Atlàntics (regió de la Nova Aquitània). La comuna està travessada pel riu Biduze, afluent de l'Adur. Limita al nord amb Gixune, a l'oest amb Ahurti i Hazparne, al sud amb Bastida i Oragarre, a l'est amb Hastingues i Bidache.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 451 | 2 283 | 2 418 | 2 300 | 2 468 | 2 641 | 2 612 | 2 660 | 2 612 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 586 | 2 518 | 2 542 | 2 304 | 1 912 | 1 733 | 1 805 | 1 708 | 1 722 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 772 | 1 675 | 1 662 | 1 519 | 1 520 | 1 514 | 1 535 | 1 280 | 1 175 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 091 | 1 031 | 1 005 | 1 093 | 1 188 | 1 271 | - | - | - |
| 2019 | - | - | - | - | - | - | - | - |
# Barra d'eines

Una barra d'eines (anglès:toolbar) és un component d'un interfície gràfica d'usuari. Es mostra usualment en pantalla a manera de fila, columna o bloc que conté icones o botons que, —en ser pressionats— activen certes funcions d'una aplicació.
Moltes de les aplicacions i sistemes operatius desenvolupats recentment permeten als usuaris personalitzar les barres d'eines i ajustar-les a les seves necessitats.

## Referències

* ↑ «barra | enciclopèdia.cat». GEC. [Consulta: 7 març 2021].
# Avtandil Gogoberidze

Avtandil Gogoberidze (Sukhumi, 3 d'agost de 1922 - Tbilisi, 20 de novembre de 1980) fou un futbolista georgià de la dècada de 1950.
Fou 3 cops internacional amb la selecció de la Unió Soviètica.
Pel que fa a clubs, defensà els colors de FC Dinamo Sukhumi i FC Dinamo Tbilisi.

## Referències

* ↑ (rus) Profile
* ↑ Perfil a eu-football.info
* ↑ Avtandil Gogoberidze a National-Football-Teams.com (anglès)
# Hong Kong Movie Database

La Hong Kong Movie Database (香港影庫), també coneguda com la HKMDB, és una base de dades en línia d'informació cinematogràfica de Hong Kong bilingüe xinès / anglès, creada el 1998 per Ryan Law per oferir informació sobre el cinema que es realitza en l'ex colònia britànica i els seus autors.
Law, un jove aficionat al cinema hongkonguès, va crear la pàgina web Ryan's Movieplex (posteriorment anomenada Movieworld Hong Kong) als 21 anys. El 1996, va crear al costat de més aficionats la seva primera base de dades cinematogràfica bilingüe, Hong Kong MovieBase. El 1998 va fundar la seva tercera pàgina: la HKMDB, utilitzant la informació continguda en les antigues bases de dades de la Hong Kong Cinema Home Page and Searchable Database i la Hong Kong MovieBase, expandida gradualment a més de 21.000 pel·lícules i 93.000 cineastes de Hong Kong, la República Popular de la Xina i Taiwan.

## Enllaços externs

* http://www.hkmdb.com/
# Barri de l'Almudaina

* Per a altres significats, vegeu «Almudaina (desambiguació)».
L'Almudaina és el barri de la ciutat de Mallorca que es correspon amb l'antiga ciutadella musulmana, de la qual pren el nom, el Castell de l'Almudaina. També té com a referent la Seu, la catedral de Mallorca. És el barri més antic de la ciutat, el que coincideix amb l'antiga ciutat romana de Palma.

## Referències

* ↑ Bibiloni, Gabriel. Els carrers de Palma, 2012, p. 19. «La Palma romana és el que avui es diu el barri de l'Almudaina, que els musulmans ja coneixien amb el mateix nom»
* ↑ Cau, Miquel Àngel; Chávez, Mª Esther «El fenómeno urbano en Mallorca en época romana». Mayurqa, 29, 2003 [Consulta: 19 març 2020]. «No existe duda, por consiguiente, de que la ciudad romana se asentó sobre el barrio de la Almudayna»
# Begonte

Begonte és un municipi de la Província de Lugo a Galícia. Pertany a la Comarca da Terra Chá.
Evolució demogràfica :
| 1900 | 1930 | 1950 | 1981 | 2004 |
| 6.541 | 6.335 | 6.963 | 4.753 | 3.682 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

| Baamonde (Santiago) Baldomar (San Xoán) Begonte (San Pedro) Bóveda (Santalla) Carral (San Martiño) O Castro (Santa María) Damil (San Salvador) Donalbai (San Cristovo) Felmil (Santiago) Gaibor (San Xiao) | Illán (Santiago) Saavedra (Santa María) San Fiz de Cerdeiras (San Fiz) San Martiño de Pacios (San Martiño) San Vicente de Pena (San Vicente) Santalla de Pena (Santalla) Trobo (Santa María) Uriz (Santo Estevo) Virís (Santa Helena) |

## Arbre mil·lenari

A Baamonde, parròquia situada entre el concello de Guitiriz i la capitalitat del municipi de Begonte, viu un castanyer mil·lenari, que té tallat en el seu interior la Verge del Rosari. Aquesta obra és de l'escultor Victor Corral.
# Begonya Montalban i Vilas

Begonya Montalban i Vilas (Mont-ras, 1974) és una farmacèutica i política catalana, diputada al Parlament de Catalunya en les IX i X legislatures (2010-2015).

## Biografia

És filla de Manuel Montalban i Pua, alcalde de Mont-ras per CiU de 1995 a 2007. L'any 1998 es llicencià en Farmàcia a la Universitat de Navarra. Va obtenir el Màster d'Atenció Farmacèutica Comunitària per la Universitat de València. Empresària des del 2003 amb dues parafarmàcies i titular d'Oficina de Farmàcia.
Des de l'any 1989 fins al 2003 va militar a la Joventut Nacionalista de Catalunya. I des del 2004 a Convergència Democràtica de Catalunya fins a la seva dissolució.
Des de 2009 fins al 2012 va ser delegada local del comitè executiu local de CDC de Palafrugell.
A les eleccions municipals de Palafrugell del 22-M del 2011 estava en el lloc 5 de la llista de CiU presidida per Albert Gómez i Casas. Del 2010 al 2013 va ser regidora de l'Ajuntament de Palafrugell amb el càrrec d'adjunta a Joventut.
Fou escollida diputada per CiU a les eleccions al Parlament de Catalunya de 2010 i 2012. Va ser membre de les comissions d'Agricultura, Joventut, Exteriors, Peticions i Salut, de la qual va ser secretària i en la que va desenvolupar la major part de la seva tasca. I coordinadora de l'intergrup del poble gitano. A les eleccions al Parlament de Catalunya de 2015 formà part de la candidatura Junts pel Sí per la circumscripció de Girona.
Ha estat associada al Partit Demòcrata Europeu Català i va formar part de l'executiva comarcal del Baix Empordà.

## Referències

* 1 2 Fanals, Laura «Les comarques gironines incorporen cinc cares noves al Parlament». Diari de Girona, 29-11-2010, pàg. 12.
* ↑ Trillas, Joan «És hora de consensos i de reclamacions». El Punt Diari, 04-06-2012, pàg. 9.
* ↑ Bofill, Josep «De Mont-ras al Parlament de Catalunya. Begonya Montalban, una parlamentària de prop i propera». Blogs. El Punt.cat, 05-06-2011.
* ↑ «Fitxa del Parlament de Catalunya». Arxivat de l'original el 2015-09-24. [Consulta: 16 agost 2015].
* ↑ Ferrer, Miquel «Els nostres parlamentaris. Begonya Montalban». Revista de Palafrugell, juny 2013 Número 236, pàg. 11.
* ↑ CDC situa els consellers Munté, Rigau i Gordó a la llista de Junts pels Sí, La Vanguardia, 30 de juliol de 2015
# Babe, el porquet valent

Babe, el porquet valent (títol original en anglès: Babe) és una pel·lícula australiana de 1995, dirigida per Chris Noonan. Posteriorment se'n va fer una seqüela: Babe, el porquet a la ciutat (1998), dirigida per George Miller. Aquesta pel·lícula ha estat doblada al català.

## Argument

Una vegada hi havia un porquet anomenat Babe. Un agricultor autoanomenat Hoggett, una mica ingenu, el guanya en un joc per una suma vexatòria. Aquest porquet no era prou gras per a la paella. Però un dia, s'adona de la sort que té. Decideix portar a terme tasques essencials a la granja, i està segur que ningú se'l menjarà. Després de tots els seus esforços, Babe es converteix en el primer porc pastor.

## Repartiment
### Actors

* James Cromwell: Arthur Hoggett
* Magda Szubanski: Esme Cordelia Hoggett
* Zoe Burton: la filla
* Brittany Byrnes: l'àvia
* Wade Hayward: l'avi

### Veus

* Roscoe Lee Browne: narrador
* Christine Cavanaugh: Babe
* Miriam Margolyes: ly
* Danny Mann: Ferdinand: l'ànec
* Hugo Weaving: Rex
* Miriam Flynn: Maa, l'ovella
* Russi Taylor: la Gata Duquesa
* Evelyn Krape: la vella ovella

## Premis i nominacions
### Premis

* 1996 Oscar als millors efectes visuals - Scott E. Anderson, Charles Gibson, Neal Scanlan.

### Nominacions

* Oscar al millor actor secundari per James Cromwell.
* Oscar a la millor direcció artística - Roger Ford, Kerrie Brown.
* Oscar al millor director per Chris Noonan.
* Oscar al millor muntatge per Marcus D'Arcy, Jay Friedkin.
* Oscar a la millor pel·lícula per George Miller, Doug Mitchell, Bill Miller.
* Oscar al millor guió adaptat per George Miller, Chris Noonan.

## Referències

* ↑ The Biography Channel. «Famous Animals from the Movies» (en anglès). Arxivat de l'original el 26 de desembre de 2008. [Consulta: 6 gener 2009].
* ↑ La Stampa. «NEGLI STUDI DI HOLLYWOOD Animali sul set: star e vittime Da Rin Tin Tin almaialino Babe, al delfino Flipper» (en italiano), 04-07-1991. Arxivat de l'original el 21 de febrer de 2009. [Consulta: 6 gener 2009].
* ↑ {Títol en català a Ésadir
* ↑ «Babe» (en anglès). The New York Times.
* 1 2 3 4 5 6 7 «The 68th Academy Awards | 1996». Academy of Motion Picture Arts and Sciences.
# Hugh Everett III

Hugh Everett III (Washington DC, 11 de novembre de 1930 - McLean, 19 de juliol de 1982) va ser un físic i matemàtic estatunidenc, reconegut internacionalment per la seva hipòtesi dels molts mons en física, també anomenada «interpretació d'Everett». També va desenvolupar una generalització del mètode dels multiplicadors de Lagrange que permetia optimitzar funcions, fins i tot discretes (és a dir, sense gradient) sota restriccions, reduint-les a una seqüència convergent d'optimitzacions sense restriccions. El fill de Hugh Everett III és el músic Mark Oliver Everett.

## Referències

* ↑ Byrne, Peter. «The Many Worlds of Hugh Everett» (en anglès). [Consulta: 11 juliol 2021].
* ↑ Everett, Hugh III «Generalized Lagrange multiplier method for solving problems of optimum allocation of resources». Operations Research, 11, 3, 1963, pàg. 399–417. DOI: 10.1287/opre.11.3.399. JSTOR: 168028.

## Enllaços externs

* «Everettian Interpretations of Quantum Mechanics | Internet Encyclopedia of Philosophy» (en anglès americà). [Consulta: 11 juliol 2021].
# Bathyraja griseocauda

Bathyraja griseocauda és una espècie de peix de la família dels raids i de l'ordre dels raïformes.

## Morfologia

* Els mascles poden assolir 49 cm de longitud total.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí i d'aigües profundes que viu entre 94–585 m de fondària.

## Distribució geogràfica

Es troba a l'Antàrtida, l'Argentina, Xile, les Illes Malvines i l'Uruguai.

## Observacions

És inofensiu per als humans.

## Referències

* ↑ Ishiyama R., 1958. Studies on the rajid fishes (Rajidae) found in the waters around Japan. J. Shimonoseki Coll. Fish. v. 7 (núms. 2-3). 191-394.
* ↑ BioLib (anglès)
* ↑ Norman, J. R., 1937. Coast fishes. Part II. The Patagonian region. Discovery Reports v. 16: 1-150, Pls. 1-5.
* 1 2 3 FishBase (anglès)
* ↑ Miller, R.G., 1993. A history and atlas of the fishes of the Antarctic Ocean. Foresta Institute, Nevada, els Estats Units.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ FishBase (anglès)
* ↑ Brickle, P., V. Laptikhovsky, J. Pompert i A. Bishop, 2003. Ontogenetic changes in the feeding habits and dietary overlap between three abundant rajid species on the Falkland Islands' shelf. J. Mar. Biol. Assoc. UK 83(6):1119-1125.
* ↑ Cousseau, M.B., D.E. Figueroa, J.M. Díaz de Astarloa, E. Mabragaña i L.O. Lucifora, 2007. Rayas, chuchos y otros batoideos del atlántico sudoccidental :34°S-55°S. Mar del Plata: INIDEP, 2007 102 p.: ill.; 24 x 17 cm.
* ↑ Lloris, D. i J. Rucabado, 1991. Ictiofauna del canal Beagle (Tierra de Fuego), aspectos ecológicos y análisis biogeográfico. Publ. Espec. Inst. Esp. Oceanogr. 8, Madrid, l'Estat espanyol. 182 p.
* ↑ Menni, R.C. i L.O. Lucifora, 2007. Condrictios de la Argentina y Uruguay. ProBiota, FCNyM, UNLP, Serie Técnica-Didáctica, La Plata, l'Argentina, 11: 1-15.
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, DINARA, Infopesca.
* ↑ Pequeño, G., 1997. Peces de Chile. Lista sistemática revisada y comentada: addendum. Rev. Biol. Mar. Oceanogr. 32(2):77-94.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Bartomeu Jaume Bauzà

Bartomeu Jaume Bauzà, nascut el 1957 a Llucmajor, Mallorca, és un músic mallorquí.
Bartomeu Jaume aconseguí el títol de professor superior de piano i música de cambra el 1979 al Conservatori Superior de Música Joaquín Rodrigo de València. El 1980 s'integrà en aquest conservatori com a professor.
Ha actuat als principals centres musicals d'Espanya; ha estrenat obres de Lluis Blanes Arqués, Armand Blanquer Ponsada, César Cano Forrat, Josep Maria Evangelista Cabrera, Rafel Mira, José Antonio Orts, Ramon Ramos Villanueva, etc. Ha estrenat obres de Theodor W. Adorno, Rodolfo Halffter Escriche i Frank Martin i ha enregistrat diversos discs.

## Guardons

* Premi Unión Musical Española, el 1977.
* Premi López-Chávarri, el 1980.
* Premi Yamaha en España, el 1982.

## Referències

* ↑ CASARES RODICIO, Emilio (director de l'obra): Diccionario de la Música Valenciana. Edita Iberautor Promociones Culturales S.R.L., 2006. Col·labora L'Institut Valencià de la Música. Pàgines 325 i 326. Volum I, ISBN 84-8048-706-2
* ↑ Dolç i Dolç, Miquel (coord.). Gran Enciclopèdia de Mallorca. Volum 7. Palma: Promomallorca, p. 168. ISBN 84-8661702-2.
# Callosa

«Callosa» té aquests significats:
* Callosa d'en Sarrià, municipi de la Marina Baixa
* Callosa de Segura, municipi del Baix Segura